เงินบาทเปิด 31.51/53
ธนาคารซีไอเอ็มบี ไทย รายงาน เงินบาทเปิด 31.51/53  อ่อนค่าสุดในรอบ 4 เดือน
23 พ.ค. 2555

ธนาคารซีไอเอ็มบี ไทย รายงาน เงินบาทเปิด 31.51/53  อ่อนค่าสุดในรอบ 4 เดือน
นักบริหารเงินธนาคารซีไอเอ็มบี ไทย เปิดเผยว่า วันนี้เงินบาทเปิดตลาดเช้านี้อยู่ที่ระดับ 31.51/53 บาท/ดอลลาร์ ปรับตัวอ่อนค่าจากเย็นวานนี้ที่ระดับ 31.36/38 บาท/ดอลลาร์ เคลื่อนไหวในทิศทางเดียวกันกับภูมิภาค เนื่องจากความกังวลต่อปัญหากรีซในประเด็นเรื่องการออกจากประเทศสมาชิกของสหภาพยุโรป
"(เงินบาท)เปิดตลาดเช้านี้อ่อนค่าสูงสุดในรอบ 4 เดือนเนื่องจากความกังวลปัญหาเรื่องกรีซ" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2667/2670 ดอลลาร์/ยูโร ปรับตัวอ่อนค่าจากระดับ 1.2756/2758 ดอลลาร์/ยูโร ส่วนเงินเยนอยู่ที่ระดับ 79.87/90 เยน/ดอลลาร์ ปรับตัวอ่อนค่าจากระดับ 79.69/72 เยน/ดอลลาร์
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 31.45-31.55 บาท/ดอลลาร์